Zápis

z 20. stretnutia RC Nitra v rotariánskom roku 2022/2023 dňa 20. februára 2023 v penzióne Artin

**Prítomní :** D. Peškovičová, K. Pieta, I. Košalko, L. Tatar, A. Tóth, L. Gáll

**Ospravedlnení:** A. Havranová, R. Plevka, J. Stoklasa, M. Svoreň, Ľ. Holejšovský, G. Tuhý, M. Waldner, E. Oláh, P. Szabo, M. Poništ, J. Dóczy, L. Hetényi, V. Miklík, P. Galo, K. Lacko-Bartoš

Stretnutie klubu otvorila a viedla D. Peškovičová, prezidentka klubu. Program:

1. List PDGs vedeniu RI o situácii v dištrikte

2. Pozvánka na PETS, účasť

3. Rozpočet D2240 na rok 23/24.

4. Pomoc Turecko Sýria

1. Skupina bývalých guvernérov D 2240 listom upozornila vedenie RI na krízovú situáciu v dištrikte, ktorá vyplynula z nedodržovania niektorých uznesení najvyššieho orgánu dištriktu – DK. Najmä platenia mzdy za vykonanú prácu v programe výmeny mládeže. Napriek tomu, že DK a MDK prijala uznesenia o vykonávaní tejto činnosti bezplatne, interné riadiace dokumenty takúto možnosť dovoľujú. Príslušné dokumenty sú štatutárom dištriktu nezmenené. Na list PDGs očakávame odpoveď.
2. PETS sa uskutoční v dňoch 17. – 18. 3. 2023 v Olomouci. Odsúhlasili sme úhradu registračného poplatku. Školenia sa zúčastní prezident elect ako člen dištriktového tímu.
3. Pozreli sme si návrh rozpočtu dištriktu na obdobie 2023/24. Budeme navrhovať efektívnejšie využiť vnútorné možnosti, v úspore nákladov. Nezvyšovať členské príspevky.
4. Dohodli sme sa, že priamo oslovíme Rotary kluby, ktoré pôsobia v oblasti postihnutej zemetrasením s otázkou na aktuálnu potrebu pomoci. Ďalšou možnosťou je využiť humanitárnu dopravu a pripraviť potravinovú zbierku.

Pomoc pre Ukrajinu: <https://www.youtube.com/watch?v=uGCdoRiOhfg>

**Informácie:**

* Skúste osloviť svojich priateľov a známych na **darovanie 2% z daní.**
* **Prednáška Vizitátorky Slovenskej provincie dcér kresťanskej lásky:** termín prednášky

je predbežne stanovený na obdobie po Veľkej noci.

* Členovia klubu dostali potvrdenie o vykonávaní dobrovoľníckej práce. Potvrdenie ich oprávňuje poskytnúť až 3 % príspevok z dane FO pre verejnoprospešné neziskové organizácie.

Dana Peškovičová, prezidentka Rotary club Nitra 2022/2023

d